Foreningen Amina har i gennem en større annoncekampagne forsøgt at få Arla og danske mælkeproducenter til at vise, hvordan adskillelsen af ko og kalv foregår.

En proces, Anima mener, er "at gå på kompromis med dyrevelfærden".

Senest lokkede Anima med en dusør på 50.000 kr. til en landmand, der vil lade foreningen filme sin produktion og altså især adskillelsen af ko og kalv.

Arla har nu taget organisationen på ordet og har lavet en film hos mælkeproducent og bestyrelsesformand i Arla Foods Jan Toft Nørgaard.

"Vi gør rigtig meget ud af at gøre det på en skånsom måde, og før at ko og kalv har bundet sig for hårdt til hinanden", forklarer landmanden i videoen og tilføjer:

"Og det foregår 99 ud af 100 gange stille og roligt".